Caltavuturu

Caltavuturu è nu cumuni di 4.571 abbitanti dâ pruvincia di Palermu.

Fa parti di lu Parcu Riggiunali Naturali dî Madonî.

Secunnu tanti studiusi lu nomu e l'urìggini dâ citati venunu fatti acchianari â duminazzioni Àrabba. Lu nomu addirivassi di chiddu di lu cunnutteru àrabbu Abu-Thur, e Calaat-Abu-Thur significassi "lu casteddu d'Abu-Thur", ma putissi addirivari videmma di l'àrabbu "Calaat" (casteddu) e dâ palora siciliana "vuturu".

Duranti la duminazzioni nurmanna lu paiseddu appartinìu â famigghia dû conti Ruggeru; e sutta li Svevi fu cuncessu a li Vintimigghia, a cui si succideru varî famigghi nzinu a lu XVI sèculu.

Ntô 1550 arcuni di l'abbitanti si trasfireru fora la cinta muraria, a quota nfiriuri rispettu a lu tirrazzu rucciusu dâ "Terravecchia", seggi di lu nùcliu origginali. Lu novu nziggiamentu fu dittu "Terranuova" e dû 1720 si jìu arricchennu dî palazzi nubbiliari.

Duranti la sò storia stu paiseddu fu chiamatu Cartavuturo, Caltabuturo, e Catavuturo.

Lijami di fora
Caltavuturu ntû situ di Sicilia.inDettaglio
Caltavuturu n Sicilyweb

Catigurìa:Cumuni dâ pruvincia di Palermu
Catigurìa:Sicilia